ai4bharat/Pralekha huggingface dataset:
தகவல் மற்றும் ஒலிபரப்பு அமைச்சகம்
தகவல் ஒலிபரப்புத் துறை இணையமைச்சர் டாக்டர் எல். முருகன் தாஷ்கண்ட் சர்வதேச திரைப்பட விழா 2023- ல் இந்தியக் குழுவுக்குத் தலைமை வகிக்கிறார்
செப்டம்பர் 29 அன்று நடைபெற்ற 15 வது தாஷ்கண்ட் சர்வதேச திரைப்பட விழாவின்  தொடக்க விழாவில் இந்தியாவின் சார்பாக தகவல் ஒலிபரப்புத் துறை இணையமைச்சர் டாக்டர் எல்.முருகன் கலந்து கொண்டார். இந்தியக் குழுவில் மூத்த திரைப்படத் தயாரிப்பாளரும் இயக்குநருமான திரு உமேஷ் மெஹ்ரா மற்றும் தேசிய திரைப்பட மேம்பாட்டுக் கழக  அதிகாரிகள் உள்ளனர். இந்தியாவும் உஸ்பெகிஸ்தானும் சோவியத் யூனியன் காலத்தில் இருந்து, திரைப்படத் தயாரிப்பில் வலுவான ஒத்துழைப்புப் பாரம்பரியத்தைக் கொண்டுள்ளன. என்.எஃப்.டி.சி மற்றும் உஸ்பெகிஸ்தான் கினோ  ஆகியவற்றின் கூட்டு செயல்பாடுகளால் இந்த ஒத்துழைப்பு வலுப்படுத்தப்பட்டுள்ளது.
முன்னதாக, உஸ்பெகிஸ்தான் கலாச்சாரம் மற்றும் சுற்றுலாத்துறை அமைச்சர் திரு ஒசோத்பெக் நாசர்பெகோவை அமைச்சர் முருகன் சந்தித்தார். இரு நாடுகளுக்கும் இடையிலான பாரம்பரிய நட்பு மற்றும் ஒத்துழைப்பை இரு தரப்பினரும் குறிப்பிட்டனர். மேலும் திரைப்படத் தயாரிப்பு மற்றும் கலாச்சாரம் உள்ளிட்ட பல்வேறு துறைகளில் இருதரப்பு உறவுகளை விரிவுபடுத்த வேண்டியதன் அவசியத்தை அவர்கள் ஒப்புக்கொண்டனர்.
பிரதமர் திரு நரேந்திர மோடியின் ஆற்றல்மிக்க தலைமையின் கீழ் இந்தியாவின் ஆக்கபூர்வமான பொருளாதாரத்தை வலுப்படுத்துவதற்கான இந்திய அரசின் வலுவான கொள்கைகளுக்கு வலு சேர்க்கும் வகையில் இந்தியாவின் ஆடியோ-விஷுவல் துறையில் காணப்படும் மகத்தான வளர்ச்சி குறித்து திரு முருகன் உஸ்பெகிஸ்தான் தரப்பிற்கு விளக்கினார். கூட்டுத் தயாரிப்பு, படப்பிடிப்பு மற்றும் தயாரிப்புக்குப் பிந்தையப் பணிகள் ஆகிய துறைகளில் ஒத்துழைப்பை அதிகரிப்பது குறித்து இருவரும் ஆலோசனை நடத்தினர். உஸ்பெகிஸ்தானைச் சேர்ந்த திரைப்படத் துறையினர் மற்றும் மாணவர்களுக்கு இந்தியத் திரைப்படங்கள் மற்றும் தொலைக்காட்சி நிறுவனம் போன்ற நிறுவனங்களில் பயிற்சி அளிக்க இந்தியா தயாராக உள்ளது என இந்தச் சந்திப்பின்போது தெரிவிக்கப்பட்டது.
தாஷ்கண்ட் திரைப்பட விழாவின் போது, கலாச்சாரம் மற்றும் சுற்றுலா துணை அமைச்சர் பி.மும்கு தலைமையிலான துருக்கிய தூதுக்குழுவையும் திரு எல் முருகன் சந்தித்தார். இந்தியாவில் படப்பிடிப்பு நடத்துவதற்கான சிறந்த வாய்ப்புகள் குறித்தும், இந்தியாவில் திரைப்படத் தயாரிப்பில் உள்ள அதிநவீன தொழில்நுட்ப உள்கட்டமைப்பைப் பயன்படுத்துவது குறித்தும் துருக்கி தரப்புக்கு இந்தச் சந்திப்பின்போது விளக்கிக் கூறப்பட்டது.
ஆயுஷ்
மருத்துவ தகவல் களஞ்சிய இணையதளம் மற்றும் ஆயுஷ் சஞ்ஜீவனி செயலியின் மூன்றாவது பதிப்பை ஆயுஷ் அமைச்சர் தொடங்கி வைத்தார்
ஆயுஷ் துறையில் மற்றுமொரு மைல்கல்லாக, ஆயுஷ் மருத்துவ தகவல் களஞ்சிய இணையதளம் மற்றும் ஆயுஷ் சஞ்ஜீவனி செயலியின் மூன்றாவது பதிப்பை காணொலி முறையில் இன்று நடைபெற்ற நிகழ்ச்சி ஒன்றில் மத்திய ஆயுஷ் இணை அமைச்சர்  திரு கிரண் ரிஜிஜூ தொடங்கி வைத்தார்.
இது ஒரு வரலாற்று சிறப்புமிக்க நிகழ்ச்சி என்று கூறிய அமைச்சர், ஆயுஷ் மருத்துவ முறைகள் மிகவும் அறிவியல் பூர்வமானவை என்று கூறியதோடு, இன்று தொடங்கப்பட்டுள்ள இணையதளமும், செயலியும் இந்திய பாரம்பரிய மருத்துவ முறைகளின் பங்களிப்பு குறித்த எதிர்மறை கருத்துகளை நீர்த்துப் போகச் செய்யும் என்று கூறினார்.
ஆயுர்வேதமா அல்லது அலோபதியா என்கிற விவாதத்தை சில ஊடகங்கள் தீவிர படுத்தியதாகவும் இது தேவையற்ற செயல் என்றும் அமைச்சர் கூறினார்.
நிகழ்ச்சியில் பேசிய ஆயுஷ் செயலளர் மருத்துவர் ராஜேஷ் கொட்டேச்சா, மிகப்பெரிய டிஜிட்டல் சுகாதார இயக்கத்தின் ஒரு பகுதியாக இன்று தொடங்கப்பட்ட தளமும், செயலியும் அமைந்து இருப்பதாக கூறினார். "இவற்றின் உதவியோடு, ஆயுஷ் 64 மற்றும் கபசுரக் குடிநீர் குறித்த அறிவியல்பூர்வமான பணிகளை மேற்கொள்ள முடியும்," என்று அவர் தெரிவித்தார்.
ஆயுஷ் மருத்துவர்கள் மற்றும் பொது மக்களுக்கு உதவும் வகையில் ஆயுஷ் மருத்துவ தகவல் களஞ்சிய இணையதளம்  அமைந்துள்ளது.
குடியரசுத் துணைத் தலைவர் செயலகம்
குடியரசுத் தலைவரின் பிறந்த தினத்தையொட்டி அவருக்கு குடியரசு துணைத்தலைவர் வாழ்த்து
குடியரசுத் தலைவர் திருமதி திரௌபதி முர்முவின் பிறந்தநாளையொட்டி, குடியரசுத் தலைவர் மாளிகைக்கு டாக்டர் சுதேஷ் தன்கருடன் சென்ற குடியரசு துணைத்தலைவர் திரு ஜகதீப் தன்கர் வாழ்த்து தெரிவித்தார்.
பின்னர் அவர் விடுத்துள்ள ட்விட்டர் பதிவில் கூறியிருப்பதாவது;
“மாண்புமிகு குடியரசுத் தலைவர் திருமதி திரௌபதி முர்மு அவர்களுக்கு பிறந்தநாள் வாழ்த்துக்கள். அவர் நல்ல உடல்நலத்துடனும், மனவலிமையுடனும் நமது நாட்டுக்கு அவர் கருணை மற்றும் ஞானத்துடன் தொடர்ந்து வழிநடத்த வேண்டும்.”
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
212.52 கோடி 94.25 கோடி 2-வது தவணை மற்றும் 15.97 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 12,90,443 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 62,748 கொவிட் சிகிச்சை பெறுபவர்கள் எண்ணிக்கை 0.14 சதவீதமாக உள்ளது.
குணமடைந்தோர் விகிதம் தற்போது 98.67 சதவீதம்
கடந்த 24 மணி நேரத்தில் 9,828 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,38,45,680 என அதிகரித்துள்ளது.
கடந்த 24 மணி நேரத்தில் 7,946 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.61 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,66,477 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1855898
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2022 ஐஏஎஸ்/ சிவில் சர்வீசஸ் தேர்வில் அகில இந்திய அளவில் முதல் 20 இடங்கள் பிடித்தவர்களை டாக்டர் ஜிதேந்திர சிங் கௌரவித்தார்
மத்திய அறிவியல் மற்றும் தொழில்நுட்பம், பிரதமர் அலுவலகம், அணுசக்தி மற்றும் விண்வெளித் துறை, பணியாளர்கள், பொதுக் குறைகள் மற்றும் ஓய்வூதியத் துறை இணையமைச்சர் டாக்டர் ஜிதேந்திர சிங் இன்று, அகில இந்திய ஐ.ஏ.எஸ். சிவில் சர்வீசஸ் தேர்வு 2022- ல் முதல் 20 இடங்களைப் பிடித்தவர்களை அழைத்து கௌரவித்தார்.
முதலிடம் பிடித்த 20 பேரில் 60 சதவீதம் பேர் பெண்களாக உள்ளனர், இது பிரதமர் நரேந்திர மோடியின் கடந்த 9 ஒன்பது ஆண்டுகளில் நிகழ்ந்த மாற்றத்தின் சிறந்த பிரதிபலிப்பாகும் என்று அமைச்சர் கூறினார். கடந்த ஆண்டைப் போலவே முதல் மூன்று இடங்களை பிடித்தவர்கள் பெண்கள் என்பதை நினைவுகூர்ந்த அவர், 2023 சிவில் சர்வீசஸ் தேர்வில் ஹாட்ரிக் வெற்றி பெறுவார்கள் என்று நம்பிக்கை தெரிவித்தார்.
இந்த ஆண்டு முதல் 20 இடங்களில், 8 பொறியாளர்கள் மற்றும் ஒரு மருத்துவர் இருப்பதை டாக்டர் ஜிதேந்திர சிங் சுட்டிக்காட்டினார்.
முதல் 20 பேரில், பீகார், தில்லி ஆகிய மாநிலங்களைச் சேர்ந்த தலா 3 பேர் இடம் பெற்றுள்ளனர். உத்தரப்பிரதேசத்தைச் சேர்ந்த 5 பேர் இதில் அடங்குவர். அரியானா, ஜம்மு காஷ்மீர் ஆகியவற்றைச் சேர்ந்த தலா 2 பேரும், கேரளா, மத்திய பிரதேசம், ராஜஸ்தான், தெலுங்கானா, அசாம் ஆகிய மாநிலங்களைச் சேர்ந்த தலா ஒருவரும் இதில் இடம்பெற்றுள்ளனர்.
பிரதமர் அலுவலகம்
மாநில உள்துறை அமைச்சர்களின் ‘சிந்தனை அமர்வில்’ காணொலி வாயிலாக பிரதமரின் உரை
வணக்கம்!
எனது அமைச்சரவை நண்பரான திரு அமித் ஷா அவர்களே, மாநிலங்களின் முதலமைச்சர்களே, உள்துறை அமைச்சர்களே, காவல்துறை தலைமை இயக்குநர்களே, உள்துறை அமைச்சகத்தின் மூத்த அதிகாரிகளே, இதர பிரமுகர்களே, தாய்மார்களே, அன்பர்களே!
அரசியலமைப்பின்படி சட்டம் ஒழுங்கு மாநில அரசுகளின் கட்டுப்பாட்டில் இருக்கும் போதும், நாட்டின் ஒற்றுமை மற்றும் ஒருமைப்பாட்டுடன் அது சம்பந்தப்பட்டுள்ளது. சிராஜ்குண்டில் நடைபெற்று வரும் உள்துறை அமைச்சர்களின் இந்த சிந்தனை அமர்வு கூட்டுறவு கூட்டமைப்பின் மிகச்சிறந்த உதாரணமாகும். ஒவ்வொரு மாநிலமும் மற்ற மாநிலங்களில் இருந்து கற்றுக் கொண்டு ஊக்கம் பெற்று நாட்டின் வளர்ச்சிக்காக இணைந்து பணியாற்ற வேண்டும்.
நண்பர்களே,
விடுதலையின் அமிர்த காலம் நம் முன்னே உள்ளது. அடுத்த 25 ஆண்டுகள் நாட்டின் அமிர்த தலைமுறைக்கு வித்திடும். ஐந்து உறுதிமொழிகளை உள்ளடக்கியதாக இந்த அமிர்த தலைமுறை உருவாக்கப்படும். வளர்ந்த இந்தியாவை கட்டமைப்பது, ஒவ்வொரு விஷயத்தில் உள்ள அடிமை போக்கிலிருந்தும் விடுதலை, நமது பாரம்பரியத்தைக் கண்டு பெருமை கொள்வது, ஒற்றுமை மற்றும் ஒருமைப்பாடு இவற்றோடு மிக முக்கியமாக குடிமக்கள் பணி ஆகிய ஐந்து உறுதிமொழிகளின் அவசியத்தை நீங்கள் உணர்வீர்கள். அனைவரின் முயற்சியால் மட்டுமே இவற்றை அடைய முடியும்.
நண்பர்களே,
சட்டம் ஒழுங்கு என்பது மாநில வளர்ச்சியுடன் நேரடியாக சம்பந்தப்பட்டது. எனவே உங்களது முடிவுகள், கொள்கைகள் மற்றும் நடைமுறைகள் முதலியவை மாநில வளர்ச்சிக்கு உகந்த சூழலை உருவாக்குவதற்கு மிக முக்கியம். கொரோனா காலத்தில் காவல்துறை மீதான நம்பிக்கையில் ஏற்பட்ட அபரிமிதமான முன்னேற்றத்தை நாம் அனைவரும் கண்டோம். எனினும் நேர்மறையான சிந்தனையைத் தொடர்ந்து நிலைநாட்டுவது அவசியமாகிறது.
சட்டம் ஒழுங்கு என்பது தற்போது ஒரு மாநிலத்தின் கட்டுப்பாட்டுக்குள் மட்டுமே வருவது இல்லை. மாநிலங்கள் இடையேயும், சர்வதேச அளவிலும் தற்போது குற்றங்கள் நடைபெறுகின்றன. தொழில்நுட்பத்தின் உதவியோடு ஒரு மாநிலத்தில் அமர்ந்து கொண்டு மற்றொரு மாநிலத்தில் குற்ற செயல்கள் நடைபெறுகின்றன. எல்லைகளைக் கடந்தும் தொழில்நுட்பத்தை குற்றவாளிகள் தவறாகப் பயன்படுத்துகின்றனர். எனவே, ஒவ்வொரு மாநிலத்தின் முகமைகள் மற்றும் மத்திய, மாநில முகமைகள் இடையே ஒத்துழைப்பு ஏற்படுவது மிக முக்கியம்.
உங்களது முயற்சிகள் அனைத்திற்கும் இந்திய அரசு துணை நிற்கும் என்று மாநில முதல்வர்களுக்கும், உள்துறை அமைச்சர்களுக்கும் நான் உறுதியளிக்கிறேன். உங்கள் அனைவருக்கும் எனது நல்வாழ்த்துகளைத் தெரிவித்துக் கொள்கிறேன்.
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
மின்னணு மற்றும் தகவல் தொழில்நுட்பம்
மின்னணு மற்றும் தகவல் தொழில்நுட்ப தேசிய நிறுவனத்தின் தலைமை இயக்குனராக டாக்டர் மதன் மோகன் திரிபாதி பொறுப்பேற்றார்
மின்னணு மற்றும் தகவல் தொழில்நுட்ப தேசிய நிறுவனத்தின் தலைமை இயக்குனராக டாக்டர் மதன் மோகன் திரிபாதி திங்களன்று பொறுப்பேற்றார். இந்த நிறுவனம் மத்திய மின்னணு மற்றும் தகவல் தொழில்நுட்ப அமைச்சகத்தின் கீழ் உள்ள தன்னாட்சி நிறுவனமாகும்.
இந்தப் பணியில் சேர்வதற்கு முன் புதுதில்லியில் உள்ள தில்லி தொழில்நுட்ப பல்கலைக்கழகத்தின் பேராசிரியராக திரிபாதி பணியாற்றினார்.
1994-ல்  காந்தி நகரில் உள்ள பிளாஸ்மா ஆராய்ச்சி நிறுவனத்தின் ஆராய்ச்சி விஞ்ஞானியாக இவர் பணியைத் தொடங்கினார். ஐந்தாண்டு காலத்திற்கு பல்வேறு ஆராய்ச்சி மற்றும் மேம்பாட்டுத் திட்டங்களில் டாக்டர் மதன் மோகன் திரிபாதி பணியாற்றி உள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1794652
பெண்கள் மற்றும் குழந்தை நலன் அமைச்சகம்
பிரதமரின் தேசிய குழந்தைகள் விருதுகளுக்கு விண்ணப்பிப்பதற்கான கடைசி நாள் ஆகஸ்ட் 31, 2023, ஆக நீட்டிக்கப்பட்டுள்ளது
பிரதமரின் தேசிய குழந்தைகள் விருதுகளுக்கு விண்ணப்பிப்பதற்கான கடைசி நாள் 31, ஜூலை 2023-ல் இருந்து ஆகஸ்ட் 31,2023-ஆக நீட்டிக்கப்பட்டுள்ளதாக மத்திய மகளிர் மற்றும் குழந்தைகள் மேம்பாட்டு அமைச்சகம் அறிவித்துள்ளது.
பிரதமரின் தேசிய குழந்தைகள் விருதுகள், 2024-ற்கான விண்ணப்பங்களின் பதிவு தேசிய விருதுகள் இணையதளத்தில்  தற்போது தொடங்கியுள்ளன. இவ்விருதுகள் வீர தீரம், விளையாட்டுக்கள், சமூகசேவை, அறிவியல் மற்றும் தொழில்நுட்பம் மற்றும் சுற்றுச்சூழல், கலை மற்றும் கலாச்சாரம், புதுமைக் கண்டுபிடிப்புகள் ஆகியவற்றில் தேசிய அளவில் அங்கீகாரம் பெற்றவர்களுக்கு அளிக்கப்படுகிறது.
இந்தியக் குடிமகனாக உள்ள இந்தியாவில் வசிக்கும் 18 வயதுக்கு மிகாத எந்தவொரு சிறுவர், சிறுமியரும் இவ்விருதுக்கு விண்ணப்பிக்கலாம். அதேபோல், இவ்விருதுக்காக மற்ற நபர்களும் சிறுவர், சிறுமிகளை பரிந்துரைக்கலாம். பிரதமரின் தேசிய குழந்தைகள் விருதுக்கான விண்ணப்பங்கள் https://awards.gov.in, என்ற இணையதளத்தில் மட்டும் பெற முடியும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1938382
AP/IR/RS/GK
பிரதமர் அலுவலகம்
பிரதமர் நாளை 2019 மனோரமா செய்தி மாநாட்டில் உரையாற்றுவார்
பிரதமர் திரு. நரேந்திர மோடி, நாளை அதாவது 2019 ஆம் ஆண்டு ஆகஸ்ட் மாதம் 30-ந் தேதி அன்று காலை 10.00 மணிக்கு காணொலி மூலமாக மனோரமா செய்தி மாநாட்டில் உரையாற்றுவார். கொச்சியில் நடைபெறும் இம்மாநாட்டை மலையாள மனோரமா நிறுவனம் ஏற்பாடு செய்துள்ளது.
மத்திய அமைச்சரவை
சரக்கு மற்றும் சேவை வரி வலைப்பின்னலில் மத்திய அரசின் உரிமையை அதிகரிப்பது, தற்போது அமலில் உள்ள அமைப்பை இடைநிலைத் திட்டத்துடன் மாற்றம் செய்வது குறித்தும் மத்தி்ய அமைச்சரவை ஒப்புதல் அளிக்கிறது
மத்திய அமைச்சரவைக் கூட்டம் பிரதமர் திரு நரேந்திர மோடி தலைமையில் தில்லியில் இன்று கூடியது. இதில் சரக்கு மற்றும் சேவை வரி வலைப்பின்னலில் மத்திய அரசின் உரிமையை அதிகரிப்பது, தற்போது அமலில் உள்ள அமைப்பை இடைநிலைத் திட்டத்துடன் மாற்றம் செய்வது குறித்தும் மத்திய அமைச்சரவை ஒப்புதல் அளிக்கிறது. இதன் முக்கிய அம்சங்கள் வருமாறு:
- அரசு சாராத நிறுவனங்களில் சரக்கு மற்றும் சேவை வரி வலைப்பின்னலில் மத்திய அரசும், மாநில அரசுகளும் 51 சதவீத சமபங்கை கையகப்படுத்துவது என்றும் தனியார் நிறுவனங்கள் வைத்திருந்த சமபங்கை கையகப்படுத்த சரக்கு மற்றும் சேவை வரி வலைப்பின்னல் வாரியம் நடவடிக்கை எடுக்க அனுமதி அளிப்பது.
- சரக்கு மற்றும் சேவை வரி வலைப்பின்னலை 100 சதவீத அரசு உரிமையுடன், மத்திய அரசுக்கும்  மாநில அரசுகளுக்கும்  இடையே சமபங்கு உரிமையை பெறும் வகையில் மாற்றியமைப்பது.
- தற்போது இயங்கிவரும் சரக்கு மற்றும் சேவை வரி  வலைப்பின்னல் வாரியத்தில் மத்திய அரசு மற்றும் மாநில அரசுகள் சார்பாக 3 இயக்குநர்களை நியமிப்பது என்றும் மற்றும் 3 இதர இயக்குநர்களை, இயக்குநர்கள் குழு பரிந்துரை செய்வது என்றும் மற்றும் ஒரு தலைவர், தலைமை செயல் அதிகாரி ஆகியோரை நியமிப்பது. எனவே இதில் இடம் பெற்றுள்ள மொத்த இயக்குநர்களின் எண்ணிக்கை 11 ஆகும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
212.39 கோடி 94.24 கோடி 2-வது தவணை மற்றும் 15.86 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 22,50,854 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 64,667 கொவிட் சிகிச்சை பெறுபவர்கள் எண்ணிக்கை 0.15 சதவீதமாக உள்ளது.
குணமடைந்தோர் விகிதம் தற்போது 98.67 சதவீதம்
கடந்த 24 மணி நேரத்தில் 10,828 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,38,35,852 என அதிகரித்துள்ளது.
கடந்த 24 மணி நேரத்தில் 7,231 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.58 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,52,166 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1855627
நிதி அமைச்சகம்
நிதி நிலைத்தன்மை மற்றும் வளர்ச்சிக் குழுவின் 25-வது கூட்டம் மும்பையில் நடைபெற்றது
நிதி நிலைத்தன்மை மற்றும் வளர்ச்சிக் குழுவின் 25-வது கூட்டம் மத்திய நிதி அமைச்சர் திருமதி நிர்மலா சீதாராமன் தலைமையில் மும்பையில் இன்று நடைபெற்றது. பட்ஜெட்டுக்கு பிந்தைய மக்கள் தொடர்பு நிகழ்ச்சிக்காக இரண்டு நாள் பயணமாக மும்பை வந்த நிதி அமைச்சர், தொழில்துறை மற்றும் நிதிச் சந்தைகளைச் சேர்ந்தவர்களைச் சந்தித்து வருகிறார்.
உலக மற்றும் உள்ளூர் நிகழ்வுகளால் உருவாகியுள்ள முக்கிய பொருளாதாரச் சவால்கள் குறித்து நிதி நிலைத்தன்மை மற்றும் வளர்ச்சிக் குழுக் கூட்டத்தில் விவாதிக்கப்பட்டது. நிதி நிலைமைகள் மீதும் நிதி அமைப்புகளின் செயல்பாடுகள் மீதும் அரசு மற்றும் அனைத்து ஒழுங்குமுறை அமைப்புகள் தொடர் கண்காணிப்பை மேற்கொள்ள வேண்டும் என்று கூட்டத்தில் வலியுறுத்தப்பட்டது.
நிதித்துறை மேலும் வளர்வதற்கும் பெரும் பொருளாதார நிலைத்தன்மையுடன் கூடிய ஒருங்கிணைந்த பொருளாதார வளர்ச்சிக்கும் தேவையான நடவடிக்கைகள் குறித்து கூட்டத்தில் ஆலோசிக்கப்பட்டது. நிதி மேலாண்மை தொடர்பான விஷயங்கள் குறித்தும் விவாதிக்கப்பட்டது. ரிசர்வ் வங்கி ஆளுநர் தலைமையிலான நிதி நிலைத்தன்மை மற்றும் வளர்ச்சிக் குழுவின் துணைக் குழு நடவடிக்கைகள் குறித்தும், குழுவின் முந்தைய முடிகளின் மீது உறுப்பினர்களால் எடுக்கப்பட்ட நடவடிக்கை குறித்தும் ஆலோசிக்கப்பட்டது.
நிதி நிலைத்தன்மை மற்றும் வளர்ச்சிக் குழுவின் 25-வது கூட்டத்தில் அரசின் பல்வேறு துறைகளைச் சேர்ந்த உயர் அதிகாரிகள் கலந்து கொண்டனர். நிதி நிலைத்தன்மையைப் பேணுவதற்கான செயல்பாட்டை வலுப்படுத்தி முறைப்படுத்துவதற்கும், ஒழுங்குமுறை அமைப்புகளுக்கு இடையிலான ஒத்துழைப்பை மேம்படுத்துவதற்கும், நிதித் துறை வளர்ச்சியை ஊக்குவிப்பதற்கும் என நிதிச் சந்தை ஒழுங்குமுறை அமைப்புகள் உடனான ஆலோசனைக்குப் பின்னர் நிதி நிலைத்தன்மை மற்றும் வளர்ச்சிக் குழுவை அரசு அமைத்தது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1800262
பிரதமர் அலுவலகம்
குடியரசுத் தலைவரின் கட்டுரையை பிரதமர் பகிர்ந்துள்ளார்
குடியரசுத் தலைவர் திருமதி. திரௌபதி முர்முவின் கட்டுரையை சர்வதேச மகளிர் தினமான இன்று தமது ட்விட்டர் பக்கத்தில் பிரதமர் திரு. நரேந்திர மோடி பகிர்ந்துள்ளார். "Her Story, My Story — Why I am hopeful about gender justice" என்ற தலைப்பு கொண்ட அந்தக் கட்டுரை, வெல்ல முடியாத இந்தியப் பெண்களின் மனப்பாங்கையும், திரௌபதி முர்முவின் வாழ்க்கைப் பயணத்தையும் உள்ளடக்கியது.
இது குறித்து பிரதமர் வெளியிட்டுள்ள ட்விட்டர் பக்கத்தில் கூறியிருப்பதாவது, “திரிபுராவில் இருந்து திரும்பிவரும் வழியில் நான் அவரது கட்டுரையை வாசித்தேன். அது மிகவும் ஊக்கமளிப்பதாக இருப்பதையும் உணர்ந்தேன். அனைவரும் இந்தக் கட்டுரையைப் படிக்க வேண்டும் என நான் கேட்டுக்கொள்கிறேன். மகளிர் தினத்தில், நாட்டு மக்களுக்கு சேவை செய்வதற்காக தம் வாழ்நாள் முழுவதையும் அர்ப்பணித்து, நாட்டின் குடியரசுத் தலைவராக உயர்ந்த ஒரு ஊக்கமளிக்கும் அவரது வாழ்க்கைப் பயணத்தை இந்தக் கட்டுரை விவரிக்கிறது.”
ஜல்சக்தி அமைச்சகம்
அனைத்து ஊரக வீடுகளுக்கும் தண்ணீர் வசதி தந்து நாட்டிலேயே முதல் மாநிலமாக கோவா சாதனை; பிற மாநிலங்களுக்கு முன்னுதாரணம்
அனைவருக்கும் சுகாதாரமான குடிநீர் வழங்குவது மத்திய அரசின் முக்கிய நோக்கம்: திரு ஷெகாவத்
அனைத்து வீடுகளுக்கும் தண்ணீர் என்ற திட்டத்தின் கீழ் மொத்தம் உள்ள 2.30 லட்சம் வீடுகளுக்கும் குடிநீர் வசதி செய்து தந்து கோவா மாநிலம் சாதனை.
ஊரக மக்களின் வாழ்வாதாரத்தை மேம்படுத்தும் வகையில் அமைந்துள்ள மத்திய அரசின் ஜல் ஜீவன் திட்டத்தின் கீழ் கோவா மாநிலத்தின் ஊரக வீடுகள் அனைத்திற்கும் தண்ணீர் குழாய் பொருத்தப்பட்டு இருப்பதாக அம்மாநில முதலமைச்சர் திரு பிரமோத்ஸவந்த் அறிவித்துள்ளார்.
கோவா மாநிலத்தின் இந்த அமைதி புரட்சியானது பிற மாநிலங்களுக்கு எடுத்துக்காட்டாக அமைந்துள்ளது. குறிப்பாக கொரோனா தொற்று ஏற்பட்டுள்ள இந்த காலகட்டத்தில் அனைவருக்கும் சுத்தமான தண்ணீர் வழங்கப்படுவது மிக அவசியமானதாகும்.
அனைவருக்கும் சுகாதாரமான குடிநீர் வழங்குவது மத்திய அரசின் முக்கிய நோக்கம் என்று மத்திய ஜல் சக்தித் துறை அமைச்சர் திரு கஜேந்திர சிங் ஷெகாவத் தெரிவித்துள்ளார்.
மேலும் விவரங்களுக்கு இந்த செய்தி குறித்து ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1663200
----
(Visitor Counter : 197
புதிய மற்றும் புதுப்பிக்கத்தக்க எரிசக்தி அமைச்சகம்
சூரியசக்தி திட்டத்தை செயல்படுத்த பொதுமக்களுக்கு மத்திய அரசு ஆலோசனை
வீட்டுக் கூரைகளில் சூரியசக்தி தகடுகளை அமைத்து, சூரிய சக்தி மின்சாரத்தை உற்பத்தி செய்ய மத்திய புதிய மற்றும் புதுப்பிக்கத்தக்க எரிசக்தி அமைச்சகம், தொகுப்புடன் இணைக்கப்பட்ட கூரை சூரியசக்தித் திட்டத்தை  செயல்படுத்தி வருகிறது. முதல் மூன்று கிலோவாட் மின்சார உற்பத்திக்கு 40 சதவீத மானியமும், மூன்று கிலோ வாட்டுக்கு மேல் 10 கிலோ வாட் வரை 20 சதவீத மானியமும் அமைச்சகம் வழங்குகிறது. இத்திட்டம் மாநிலங்களில் உள்ளூர் மின் விநியோகம் நிறுவனங்களால் செயல்படுத்தப்பட்டு வருகிறது.
சில நிறுவனங்கள் மற்றும் வியாபாரிகள் இத்திட்டத்தை செயல்படுத்தவதற்கு அமைச்சகத்தால் அங்கீகரிக்கப்பட்டவர்கள் என்று கூறிவருவதாக கவனத்திற்கு கொண்டுவரப்பட்டது. அப்படி யாருக்கும் எந்தவித அதிகாரமும் வழங்கப்படவில்லை என்று அமைச்சகம் தெளிவுப்படுத்தியுள்ளது. இத்திட்டம் உள்ளூர் மின்விநியோக நிறுவனங்களால் மட்டுமே செயல்படுத்தப்படுகிறது. அந்த நிறுவனங்கள் தான் கூரைகளில் தகடுகளை அமைத்து வருகின்றன. கட்டணங்களையும் அந்த நிறுவனங்களே நிர்ணயித்து வருகின்றன.
இது குறித்த தகவல்களுக்கு சம்பந்தப்பட்ட உள்ளூர் நிறுவனங்களை அணுகலாம் அல்லது அமைச்சகத்தின் கட்டணமில்லா தொலைபேசி எண்ணை 1 8 0 0 – 1 8 0 3 3 3 3 தொடர்பு கொள்ளலாம்.
டிஸ்காம் ஆன் லைன் போர்ட்டர் பற்றி தெரிந்து கொள்ள https://solarrooftop.gov.in/grid_others/discomPortalLink -யை அணுகவும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1779707
-----
(Visitor Counter : 169
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
கோவிட் -19க்கு எதிரான நடவடிக்கையில் முக்கிய இடம் பிடித்த அஜ்மீர் ஸ்மார்ட் நகரின் போர்க்கால அறை.
கோவிட் -19 போர்க்கால நடவடிக்கை அறை ஒன்றை நாகர் நிகாமில் அஜ்மீர் மாநகராட்சி அமைத்துள்ளது. மூத்த நிர்வாக அதிகாரிகள் தலைமையில் செயல்படும் அந்த அறையுடன் மருத்துவ மற்றும் காவல் அதிகாரிகள் இணைந்து செயல்படுகின்றனர். கோவிட் -19 பாதிப்பின் தற்போதைய நிலைமையைக் கண்காணித்து, மக்களுக்கு மேலும் பரவாமல் தடுப்பதற்கு நடவடிக்கைகள் எடுப்பதில் அதிகாரிகள் கவனம் செலுத்துகின்றனர்.
கோவிட்-19 வைரஸ் தாக்குதலைக் குறைக்க அஜ்மீர் மாநகராட்சி நிர்வாகம் எடுத்துள்ள முக்கிய நடவடிக்கைகள்:
பொது அறிவிப்பு ஏற்பாடு  - கோவிட் -19 தொடர்பான விழிப்புணர்வுத் தகவல்கள் தீயணைப்புத் துறை மற்றும் அஜ்மீர் மாநகராட்சியின் தூய்மைப் பணித் துறையின் உதவியுடன் பொது அறிவிப்பு நடைமூலம் அறிவிக்கப்படுகின்றன.
உணவு மற்றும் தங்கும் இடம்: வீடற்றவர்கள் நகரில் குறிப்பிடப்பட்ட தங்கும் இடங்களுக்கு அழைத்துச் செல்லப்பட்டுள்ளனர். தேர்ந்தெடுக்கப்பட்ட பகுதிகளில் உதவி தேவைப்படும் நிலையில் உள்ள மக்களுக்கு சமைத்த உணவும், அத்தியாவசியத் தேவைக்கான பொருள்களும் வழங்கப்படுகின்றன.
கிருமிநீக்கம் செய்ய தீயணைப்பு வாகனங்கள் பயன்பாடு: நகரின் பிரதான சாலைகள், பேருந்து நிலையங்கள், பேருந்து நிறுத்தங்கள், ரயில் நிலையங்கள், நிறுவனங்கள், மருத்துவமனை வளாகங்கள் போன்ற பகுதிகளில் கிருமிநாசினி தெளிக்க நகரின் தீயணைப்புத் துறையின் பெரிய வாகனங்களும், நகரில் வார்டு தெருக்களில் கிருமிநீக்கம் செய்ய சிறிய தீயணைப்பு வாகனங்களும் பயன்படுத்தப் படுகின்றன.
நிகாம் சுகாதார அலுவலர்கள் அரசு அலுவலகங்களில் கிருமிநீக்கம் செய்கின்றனர்.
கோவிட் - 19 உதவி மையங்கள் நகர அளவில் செயல்பட உருவாக்கப்பட்டுள்ளது. போர்க்கால ஏற்பாட்டு அறை அதிகாரிகளால் இது கண்காணிக்கப்படுகிறது.
கண்காணிப்புத் தொழில்நுட்பங்கள் கிருமிநீக்கம் மற்றும் தூய்மைப் பணிகள் ஜி.பி.எஸ். தொழில்நுட்பத்தின் உதவியுடன், அப்போதைய நிலைமை குறித்து கண்காணிக்கப்படுகின்றன.
தனிமைப்படுத்தல் மையங்கள் ஏற்பாடு செய்தல்- தனிமைப்படுத்தல் வளாகங்களை உருவாக்க ஹோட்டல்கள் மற்றும் இதர தனியார் வளாகங்கள் ஒப்படைக்கப் பட்டுள்ளன.
ஐ.சி.சி.சி. - அபய் கமாண்ட் மற்றும் கட்டுப்பாட்டு மையத்தை நகரக் காவல் மற்றும் போக்குவரத்துத் துறைகள் பயன்படுத்தி வருகின்றன.
புலம்பெயர்ந்தோர் நகர்வு: வெளி மாநிலங்களுக்கு, வெளி நகரங்களுக்குச் செல்வதற்கு RAJ COP APP மூலம் இ-பாஸ்கள் வழங்கப்படுகின்றன.
(Visitor Counter : 323
தொலைதொடர்பு மற்றும் தகவல் தொழில்நுட்ப அமைச்சகம்
சர்வதேச சேவை உதவி நிதியத்தின்கீழ், முன்மாதிரி திட்டங்களுக்கு நிதி அளிப்பதற்கான ஒப்பந்தத்தில், தகவல் தொழில்நுட்பத்துறை, பாரத் சஞ்சார் நிகாம் லிமிடெட்டுடன் இணைந்து தொலைத்தொடர்புத் துறை ஒப்பந்தம்
4ஜி, 5ஜி தொழில்நுட்ப ஒருங்கிணைப்பு உள்ளிட்ட E-band மற்றும் LTE உள்ளிட்ட உள்நாட்டு தொழில்நுட்பங்களின் முன்மாதிரி திட்டங்களுக்கு சர்வதேச சேவை உதவி நிதியத்தின்கீழ் நிதியளிப்பதற்கான ஒப்பந்தத்தில், தகவல் தொலைத்தொடர்பு அமைச்சகம், பாரத் சஞ்சார் நிகாம் லிமிடெட் ஆகியவற்றுடன் இணைந்து தொலைத்தொடர்புத்துறை கையெழுத்திட்டுள்ளது.
கிராமப்புற மற்றும் தொலைதூரப் பகுதிகளில் தொலைத்தொடர்புத் துறையில் புதிய தொழில்நுட்பங்களை மேம்படுத்தவும், போட்டியை உருவாக்கவும், சர்வதேச சேவை உதவி நிதியம், சுமார் 10 கோடி ரூபாய் வீதம் 4 முன்மாதிரி திட்டங்களுக்கு நிதி உதவி அளித்து வருகிறது. உள்நாட்டு நிறுவனங்களான ஆஸ்ட்ரோம் டெக்னாலஜிஸ், லேகா வயர்லெஸ் சொல்யூஷன்ஸ், ரெசோனஸ் டெக்னாலஜிஸ், சிக்னல்ட்ரான் ஆகியவை, பொதுத்துறை நிறுவனங்களான பாரத் சஞ்சார் நிகாம் லிமிடெட் மற்றும் தகவல் தொழில்நுட்பத் துறையுடன் இணைந்து இந்த திட்டங்களை செயல்படுத்தும். மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1838558
பிரதமர் அலுவலகம்
பாரா டேபிள் டென்னிஸ் போட்டியில் வெண்கலப் பதக்கம் வென்ற சோனல் பட்டேலுக்கு பிரதமர் வாழ்த்து
பெர்மிங்ஹாம் காமன்வெல்த் போட்டிகள் 2022-இன் பாரா டேபிள் டென்னிஸ் போட்டியில் வெண்கலப் பதக்கம் வென்ற சோனல் பட்டேலுக்கு பிரதமர் திரு நரேந்திர மோடி வாழ்த்துகளைத் தெரிவித்துக் கொண்டுள்ளார்.
அவரது ட்விட்டர் பதிவில் பிரதமர் தெரிவித்ததாவது:
“திறமையும், நிதானமும், உறுதியும் இணையும் போது, அனைத்தும் சாத்தியமே. பாரா டேபிள் டென்னிஸ் போட்டியில் வெண்கலப் பதக்கம் வென்றதன் மூலம் சோனல் பட்டேல் இதை நிரூபித்துள்ளார். அவருக்கு வாழ்த்துகள். வரும் காலங்களிலும் தனித்திறமையோடு அவர் தொடர்ந்து விளங்க பிரார்த்திக்கிறேன். #Cheer4India”
•••••••••••••
(
பிரதமர் அலுவலகம்
பஹ்ரைன் மன்னருடன் பிரதமர் திரு.நரேந்திர மோடி தொலைபேசியில் உரையாடல்
பஹ்ரைன் பேரரசின் மன்னர் மேதகு ஹமாத் பின் இசா அல் கலிஃபா-வுடன் பிரதமர் திரு.நரேந்திர மோடி இன்று தொலைபேசியில் கலந்துரையாடினார்.
தற்போதைய கொவிட்-19 சுகாதார நெருக்கடி குறித்து இரு தலைவர்களும் விவாதித்தனர். அதில், சரக்குகளைக் கொண்டு செல்வதற்கான வழிகள் மற்றும் நிதி சந்தைகள் உள்ளிட்ட விவகாரங்கள் குறித்து விவாதிக்கப்பட்டது.
தற்போதைய சுகாதார நெருக்கடி நிலையில், பஹ்ரைனில் அதிக அளவில் உள்ள இந்திய சமூகத்தினரின் நலனில் தனிப்பட்ட கவனம் செலுத்த உள்ளதாக பிரதமரிடம் மன்னர் உறுதியளித்தார். புலம்பெயர்ந்த இந்தியர்கள் மீது எப்போதும் பஹ்ரைன் அரசு கவனம் செலுத்துவது மற்றும் ஈடுபாடு காட்டுவதற்கு பிரதமர் திரு.நரேந்திர மோடி மனமார்ந்த நன்றியை தெரிவித்துக் கொண்டார்.
கொவிட்-19 சவால்களை எதிர்கொள்ள பரஸ்பரம் அனைத்து உதவிகளையும் செய்யவும், தங்களது அதிகாரிகளுக்கு இடையே தொடர் ஆலோசனை நடத்தவும் இரு தலைவர்களும் ஒப்புக் கொண்டனர்.
அண்டை நாடுகளைத் தாண்டிய நல்லுறவில் முக்கியத்துவம் வாய்ந்த நாடாக பஹ்ரைனை இந்தியா கருதுவதாக மன்னரிடம் பிரதமர் எடுத்துரைத்தார். கடந்த ஆண்டில் பஹ்ரைனுக்கு பயணம் மேற்கொண்டதை பிரதமர் மகிழ்ச்சியுடன் நினைவுகூர்ந்தார்.
இந்திய போட்டிகள் ஆணையம்
ஆர்எம்இசட் குழுமத்தின் சில ரியல் எஸ்டேட் திட்டங்களையும், கோஒர்க்ஸ்-இல் 100% பங்குகளையும் ப்ரூக்ஃபீல்ட் பிரைவேட் கேபிடல் லிமிடெட் கையகப்படுத்த சிசிஐ ஒப்புதல் அளித்துள்ளது
போட்டிச் சட்டம், 2002 இன் பிரிவு 31  இன் கீழ், ப்ரூக்ஃபீல்ட் பிரைவேட் கேபிடல்  லிமிடெட் நிறுவனத்தால், ஆர்எம்இசட் குழுமத்தின் சில ரியல் எஸ்டேட் திட்டங்களையும், கோவர்க்ஸில் 100% பங்குகளையும் கையகப்படுத்த இந்திய போட்டி ஆணையம்  ஒப்புதல் அளித்துள்ளது. இது தொடர்பாக சி.சி.ஐ விரிவான ஆணையைப் பிறப்பிக்கவுள்ளது.
மேலும் விவரங்களுக்கு, இந்த ஆங்கில செய்திக் குறிப்பை படிக்கவும்: https://pib.gov.in/PressReleasePage.aspx?PRID=1660137